Contraoffensiva in sportes de combatto

In le dictionario francese Le Petit Larousse édition 2000, le contraoffensiva es definite assi: "offensiva respondente a un offensiva del adversario".

In le dominio sportive, iste notion non es a assimilar exclusivemente a illo de contraattacco, proque "contraattaccar - isto es passar ab le defensiva al offensiva" (Petit Larousse édition 2000). Per contra, le contraoffensiva concerne e le activitates defensive e offensive. Ma, le contraoffensiva non se arresta simplemente a defender, specialmente a defender "passivemente", ma es un stadio superior del defensa que alcun autores nomina "defensa active" (Delmas, 1975).

In le manifestationes del "contraoffensiva", on trova: 
- alcun actiones de "defensa active" se developpante justemente ante o justemente al comenciamento del offensiva del adversario. Illos mira o a se salveguardar contra un futur offensiva o a attenuar le offensiva del adversario a su lancear (controlo del adversario a distantia o de presso, arresto del adversario in su progression, neutralisation del futur attacco, etc.)
- le actiones offensive que intervene durante o post le attacco del adversario. Illos habe per intention de prender de nove le initiativa del attacco essentialmente melio, de usar le attacco del adversario a su favor.

 In sportes de combatto 
On trova quatro formas principal de contraoffensiva: 
- Le neutralisation. Illo se defini per "annullar le effecto de..., disturbar de ager per un action contrari" (Le Petit Larousse édition 2000). Illo es destinate a controlar le opponente pro se salveguardar contra un futur attacco del adversario. Illo eveni justemente ante le lancear del offensiva del adversario in le objectivo de annihilar le intention offensive del adversario.
- Le arresto. Illo se defini como le "interruption brutal imponite a un movimento, a un processo" (Petit Larousse édition 2000). Iste "attacco lanceate pro neutralisar le offensiva del adversario" eveni o al lancear del attacco del adversario o justemente al comenciamento de su disveloppamento. Mesmo si iste forma junge le principio del "neutralisation" o del "contra", illo non eveni al mesme momento. Illo ha aqui un objectivo plus defensive que offensive.
- Le contra o "attacco lanceate pro exploitar le offensiva del adversario". Illo eveni durante le action del adversario in un objectivo offensive.
- Le contraattacco e synonymo de "contraattacco". Pro le Petit Larousse édition 2000, "contraattaccar - isto es attacar immediatemente post haber parate". Illo es dunque lanceate post un defensa e pote esser realisate per exemplo in le retorno in guarda del adversario pro le prender a manco.

Iste differente formas de contraoffensiva corresponde al idea de defensa active, in altere parolas de activitates destinate a controlar le opposition e non al prender.

 Illustration in boxa 

Contraoffensiva